CELEX: 42013X0327(02)
Language: hu
Date: 2013-03-27 00:00:00
Title: Az Egyesült Nemzetek Európai Gazdasági Bizottságának (ENSZ-EGB) 58. előírása – Egységes rendelkezések a következők jóváhagyásáról: I. Hátsó ráfutásgátlók [aláfutásgátlók] (RUPD) – II. Járművek, jóváhagyott típusú hátsó ráfutásgátló beépítése tekintetében – III. Járművek, hátsó ráfutás elleni védelem (RUP) tekintetében

27.3.2013   
            
            
               HU
            
            
               Az Európai Unió Hivatalos Lapja
            
            
               L 89/34
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottságának (ENSZ-EGB) 58. előírása – Egységes rendelkezések a következők jóváhagyásáról:
   
               I.
            
            
               Hátsó ráfutásgátlók [aláfutásgátlók] (RUPD)
            
         
               II.
            
            
               Járművek, jóváhagyott típusú hátsó ráfutásgátló beépítése tekintetében
            
         
               III.
            
            
               Járművek, hátsó ráfutás elleni védelem (RUP) tekintetében
            
         A Hivatalos Lapban (HL L 232., 2008.8.30.) kihirdetett 58. számú előírás módosítása
   Tartalma:
   
                
            
            
               A 02. módosítássorozat 1. kiegészítése – hatálybalépés dátuma: 2012. július 26.
            
         
                
            
            
               Az előírás 2. javított változata 1. módosításának 1. helyesbítése – hatálybalépés dátuma: 2012. július 26.
            
         
                
            
            
               A 02. módosítássorozat 2. kiegészítése – hatálybalépés dátuma: 2012. november 18.
            
         
                
            
            
               A 02. módosítássorozat 3. kiegészítése – hatálybalépés dátuma: 2013. július 15.
            
         
      Az előírás fő szövegének módosításai
   
   Az 1.1.1. szakasz a következőképpen módosul:
   
               „1.1.1.
            
            
               I. RÉSZ: M, N és O kategóriájú járművekhez tervezett hátsó ráfutásgátlók (RUPD) (1),”
            
         Az 1.1.2. szakasz a következőképpen módosul:
   
               „1.1.2.
            
            
               II. RÉSZ: Ezen előírás I. része szerint jóváhagyott típusú hátsó ráfutásgátló beépítése M, N és O kategóriájú (1) járművekbe,”
            
         Az 1.1.3. szakasz a következőképpen módosul:
   
               „1.1.3.
            
            
               III. RÉSZ: Olyan hátsó ráfutásgátlóval felszerelt M, N és O kategóriájú (1) járművek, amelyeket ezen előírás I. része szerint külön nem hagytak jóvá, vagy olyan járművek, amelyeket úgy terveztek, illetve olyan felszereléssel láttak el, hogy alkatrészeik teljesen vagy részlegesen ellátják a hátsó ráfutásgátló funkcióját.”
            
         A szöveg egy új 1.1.4. szakasszal (és az 1. lábjegyzettel) egészül ki:
   
               „1.1.4.
            
            
               M1, M2, M3, N1, O1 és O2 kategóriájú (1) járművek a hátsó ráfutás elleni védelem tekintetében.”
            
         Az 1. lábjegyzet a következőképpen módosul:
   
      
                  „(1)
               
               
                  A Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.2) 2. bekezdésének meghatározása szerint.”
               
            
   A 2. szakasz a következőképpen módosul:
   
      „2.   ÁLTALÁNOS KÖVETELMÉNYEK”
   
   A szöveg új 2.1–2.3. szakaszokkal egészül ki (az (1) lábjegyzet nem változik):
   
               „2.1.
            
            
               Valamennyi járművet úgy kell kialakítani és/vagy felszerelni, hogy az ezen előírás 1. szakaszában említett járművek teljes szélességükben hatásos védelmet nyújtsanak aláfutás ellen M1 and N1 kategóriájú (1) járművekkel hátulról bekövetkező ütközés esetén.
            
         
               2.2.
            
            
               A járművet az 5. melléklet 2. szakaszában meghatározott feltételek mellett kell vizsgálni.
            
         
               2.3.
            
            
               Valamennyi M1, M2, M3, N1, O1 vagy O2 kategóriájú jármű megfelel a fent megállapított feltételnek, ha
               
                           a)
                        
                        
                           megfelel a II. részben vagy a III. részben megállapított feltételeknek; vagy
                        
                     
                           b)
                        
                        
                           a terheletlen jármű hátsó részének talaj feletti szabad magassága egyik oldalon sem haladja meg az 550 mm-t a hátsó tengely szélességénél legfeljebb 100 mm-rel rövidebb szélességben (eltekintve a gumiabroncsok talaj közeli kidudorodásától); vagy
                        
                     
                           c)
                        
                        
                           O1 vagy O2 kategóriájú járművek esetében, amelyeknél az abroncsok szélességének több mint fele kívül esik a felépítményen (eltekintve a kerékdoboktól) vagy felépítmény hiányában az alvázon, a terheletlen jármű hátsó részének talaj feletti szabad magassága egyik oldalon sem haladja meg az 550 mm-t az abroncsok legbelső pontjai között mért távolságnál legfeljebb 100 mm-rel rövidebb szélességben (eltekintve a gumiabroncsok talaj közeli kidudorodásától).
                        
                     Ha több hátsó tengely van, akkor a leghosszabb tengely hosszát kell figyelembe venni.
               A fenti 2.3. szakasz b) és c) pontjában szereplő követelményeknek legalább egy olyan vonalon teljesülniük kell, amely(en):
               
                           a)
                        
                        
                           legfeljebb 450 mm-re van a jármű leghátsó pontjától;
                        
                     
                           b)
                        
                        
                           összesen legfeljebb 200 mm hosszúságban vannak hézagok.”
                        
                     
         A 15.1. szakasz a következőképpen módosul:
   
               „15.1.
            
            
               Ha az ezen előírás szerint jóváhagyásra benyújtott jármű fel van szerelve jóváhagyott típusú hátsó ráfutásgátlóval, megfelel az alábbi 16. szakasz előírásainak, és vizsgálatára a 2.2. szakaszban megállapított feltételek szerint került sor, akkor e járműtípust jóvá kell hagyni.”
            
         A 16.2. szakasz a következőképpen módosul:
   
               „16.2.
            
            
               A hátsó ráfutásgátló szélessége egyrészt sehol sem haladhatja meg a hátsó tengely hosszát (a kerekek külső pontjai között, a gumiabroncsok talaj közeli kidudorodásától különböző helyen mérve), másrészt egyik oldalon sem lehet több mint 100 mm-rel rövidebb annál. Ha a ráfutásgátló a hátsó tengelynél szélesebb felépítmény részét képezi, akkor nem érvényes az az előírás, hogy a hátsó ráfutásgátló nem lehet szélesebb a hátsó tengely hosszánál. O1 vagy O2 kategóriájú járművek esetében azonban, amelyeknél az abroncsok szélességének több mint fele kívül esik a felépítményen (eltekintve a kerékdoboktól) vagy felépítmény hiányában az alvázon, a hátsó ráfutásgátló szélessége legfeljebb 100 mm-rel lehet rövidebb az abroncsok legbelső pontjai között mért távolságnál (eltekintve a gumiabroncsok talaj közeli kidudorodásától). Ha több hátsó tengely van, akkor a leghosszabb hátsó tengely hosszát kell figyelembe venni. Ezenfelül a méréshez használt erők támadáspontjának a hátsó kerekek külső síkjától való távolságára az 5. melléklet 3.1.2. és 3.1.3. szakaszában előírt követelmények teljesülését is ellenőrizni kell, és azt fel kell tüntetni a típus-jóváhagyási értesítésben (1. melléklet 7. szakasza).”
            
         A 24.1. szakasz a következőképpen módosul:
   
               „24.1.
            
            
               Ha az ezen előírás szerint jóváhagyásra benyújtott jármű megfelel a 2.3. szakasz b) pontja, a 2.3. szakasz c) pontja vagy a 25. szakasz előírásainak, és vizsgálatára a 2.2. szakaszban megállapított feltételek szerint került sor, akkor e járműtípust jóvá kell hagyni.”
            
         A 25.3. szakasz a következőképpen módosul:
   
               „25.3.
            
            
               A hátsó ráfutás elleni védelem szélessége egyrészt sehol sem haladhatja meg a hátsó tengely hosszát (a kerekek külső pontjai között, a gumiabroncsok talaj közeli kidudorodásától különböző helyen mérve), másrészt egyik oldalon sem lehet több mint 100 mm-rel rövidebb annál. Ha a ráfutásgátló a hátsó tengelynél szélesebb felépítmény részét képezi, akkor nem érvényes az az előírás, hogy a hátsó ráfutás elleni védelem nem lehet szélesebb a hátsó tengely hosszánál. O1 vagy O2 kategóriájú járművek esetében azonban, amelyeknél az abroncsok szélességének több mint fele kívül esik a felépítményen (eltekintve a kerékdoboktól) vagy felépítmény hiányában az alvázon, a hátsó ráfutás elleni védelem szélessége legfeljebb 100 mm-rel lehet rövidebb az abroncsok legbelső pontjai között mért távolságnál (eltekintve a gumiabroncsok talaj közeli kidudorodásától). Ha több hátsó tengely van, akkor a leghosszabb hátsó tengely hosszát kell figyelembe venni. Ezenfelül a méréshez használt erők támadáspontjának a hátsó kerekek külső síkjától való távolságára az 5. melléklet 3.1.2. és 3.1.3. szakaszában előírt követelmények teljesülését is ellenőrizni kell, és azt fel kell tüntetni a típus-jóváhagyási értesítésben (1. melléklet 7. szakasza).”
            
         A 31.3. szakasz a következőképpen módosul:
   
               „31.3.
            
            
               A 02. módosításcsomaggal módosított ezen előírás hatálybalépésének napja után 18 hónappal kezdődően az ezen előírást alkalmazó szerződő felek:
               
                           a)
                        
                        
                           elutasíthatják a komponensek vagy önálló műszaki egységek olyan típusát, amely nem teljesíti a 02. módosításcsomaggal módosított ezen előírás I. részében foglalt előírásokat;
                        
                     
                           b)
                        
                        
                           csak akkor adják meg a jóváhagyást, ha a komponens vagy önálló műszaki egység jóváhagyandó típusa teljesíti a 02. módosításcsomaggal módosított ezen előírás I. részében foglalt előírásokat;
                        
                     
                           c)
                        
                        
                           megtilthatják a 02. módosításcsomaggal módosított ezen előírás I. és II. részében foglalt előírásokat nem teljesítő komponens vagy önálló műszaki egység felszerelését.”
                        
                     
         A 31.5. szakasz a következőképpen módosul:
   
               „31.5.
            
            
               A 02. módosításcsomaggal módosított ezen előírás hatálybalépésének napja után 48 hónappal kezdődően az ezen előírást alkalmazó szerződő felek:
               
                           a)
                        
                        
                           csak akkor adják meg a jóváhagyást, ha a jóváhagyandó járműtípus megfelel a 02. módosításcsomaggal módosított ezen előírás 2.3. szakasza b) pontjában vagy 2.3. szakasza c) pontjában vagy III. részében foglalt előírásoknak;
                        
                     
                           b)
                        
                        
                           elutasíthatják az olyan jármű nemzeti vagy regionális típusjóváhagyását és annak első nemzeti vagy regionális nyilvántartásba vételét (első használatba vételét), amely nem felel meg a 02. módosításcsomaggal módosított ezen előírás 2.3. szakasza b) pontjában vagy 2.3. szakasza c) pontjában vagy III. részében foglalt előírásoknak.”
                        
                     
         
      A mellékletek módosításai
   
   A 3. melléklet a következőképp módosul:
   „….
   járműtípusra, hátsó ráfutás elleni védelem (RUP) tekintetében, az 58. sz. előírás 2.3. szakaszának b) pontja/2.3. szakaszának c) pontja/III. része (2) szerint.
   ….”
   Az 5. melléklet 3.1.2. szakasza a következőképpen módosul:
   
               „3.1.2.
            
            
               Az e melléklet 1.1.1. és 1.1.2. szakaszában meghatározott esetekben 50 kN vagy a jármű legnagyobb tömegének megfelelő erő 25 %-ával egyenlő vízszintes erőt (amelyik kisebb) kell kifejteni egymás után a hátsó tengely kerekeinek vagy, ha a hátsó ráfutásgátló szélessége meghaladja a hátsó tengely hosszát, a hátsó ráfutásgátló külső síkjával egybeeső hosszirányú síkoktól 300 + 25 mm távolságra elhelyezkedő két pontra és a jármű függőleges középsíkjának és az e két ponton átmenő egyenes metszéspontjában elhelyezkedő harmadik pontra.”